پرزیدنت رجب طیب اردوغان، ترور هؤرگوتلرینه قارشی سرحد اؤته‌سی یئنی عملیات‌لار ائدیلجیی‌نی سؤیله‌دی.
اردوغان، اؤزل بیر تلویزیون کانالیندا گوندمه باغلی دانیشدی.
سوریه‌نین قوزئیی‌نین ترور عنصورلارین‌دان تمیزلندیگینی جرابلوس، راعی، دابق و الیابدا کنترلون ساغلاندیغینی وورغولایان اردوغان، 16 آوریلده ائدیله‌جک جمهورباشقانی حکومت سیستمینی ده ایچرن آنایاسا دییشیک‌لیگی خالق اویلاماسیندان سونرا سینیر اؤته‌سی یئنی عملیات‌لارین باشلایاجاغینی سؤیله‌دی.
رقه‌نین ده ترور هؤرگوتو داعشدن قورتاریلماسی اوچون آمریکانی بیرلیکده عملیات ائتمه‌یه چاغیران اردوغان، بؤلوجو ترور هؤرگوتو پ‌کاکانین سوریه قولو پ.ی.د ایله بیرلیکده حرکت ائتمه‌نین یانلیش اولاجاغی قونوسوندا واشینگتونو بیر دفعه داها اویاردی.
اردوغان، آمریکانین اوباما دؤورونده پ.ی.دنی قوروما چاباسی ایچری‌سینده اولدوغونو، آمریکانین ترور هؤرگوتونه چوخ جدی سلاح یاردیمی ائتدیگینی، بونونلا ایلگیلی اللرینده سندلر اولدوغونو ایفاده ائدن اردوغان، پ.ی.دیه وئریلن سلاح‌لارین بیر بؤلومونون داعشین الینه گئچدیگینی سؤیله‌دی.
ترور هؤرگوتو پ.ی.دنین منبجیه یئرلشمه‌سی‌نین ده قبول ائدیله‌بیلمه‌یه‌جیینی ایفاده ائدن اردوغان؛
"منبیجی گئرچک صاحب‌لرینه وئرک. منبیجین گئرچک صاحبی عرب‌لردیر، اورادا کورد یوخ‌دور" شکلینده دانیشدی.
اردوغان، سوریه و ایراق سرحدینده گوونلیک دووارلاری‌نین هؤرولمه‌یه باشلاندیغینی، بونونلا گیریش چیخیش‌لارین کنترل آلتینا آلیناجاغینی، میلی تهلوکه‌سیزلیگین ان ایده‌آل شکیلده تاسیس ائدیله‌جیینی قید ائتدی.
اردوغان، تورکیه‌ده 16 آوریلده ائدیله‌جک آنایاسا دییشیک‌لیگی خالق اویلاماسینا دا توخوندو.
بعضی دایره‌لرین قصدلی اولا‌راق تک آدام‌لیق وورغوسو ائتدیگینه ایشاره ائدن اردوغان، بئش ایلده بیر سئچیمین ائدیله‌جیینی خاطیرلاتدی و تک آدام تنقیدلرینین هدف ساپدیرما اولدوغونو سؤیله‌دی.
اردوغان؛
"سئچیمین اولدوغو یئرده تک آدام اولور مو؟ اورتادا بیر سئچیم و صاندیق وار. قالدی کی بو یالنیز تورکیه‌یه عاید بیر شئی دئییل کی. دونیانین ان گلیشمیش اؤلکه‌لری‌نین بیر چوخوندا باشقانلیق سیستمی وار" شکلینده دانیشدی.
